CELEX: 62007CA0278
Language: da
Date: 2009-01-29 00:00:00
Title: Forenede sager C-278/07 — C-280/07: Domstolens dom (Anden Afdeling) af 29. januar 2009 — Hauptzollamt Hamburg-Jonas mod Josef Vosding Schlacht-, Kühl- und Zerlegebetrieb GmbH & Co. m.fl. (anmodninger om præjudiciel afgørelse fra Bundesfinanzhof — Tyskland) (Forordning (EF, Euratom) nr. 2988/95 — beskyttelse af De Europæiske Fællesskabers finansielle interesser — artikel 3 — tilbagesøgning af eksportrestitution — fastlæggelse af forældelsesfristen — uregelmæssigheder begået forud for forordning nr. 2988/95's ikrafttræden — forældelsesregel, der udgør en del af en medlemsstats almindelige civilret)

21.3.2009   
            
            
               DA
            
            
               Den Europæiske Unions Tidende
            
            
               C 69/6
            
         Domstolens dom (Anden Afdeling) af 29. januar 2009 — Hauptzollamt Hamburg-Jonas mod Josef Vosding Schlacht-, Kühl- und Zerlegebetrieb GmbH & Co. m.fl. (anmodninger om præjudiciel afgørelse fra Bundesfinanzhof — Tyskland)
   (Forenede sager C-278/07 — C-280/07) (1)
   
   (Forordning (EF, Euratom) nr. 2988/95 - beskyttelse af De Europæiske Fællesskabers finansielle interesser - artikel 3 - tilbagesøgning af eksportrestitution - fastlæggelse af forældelsesfristen - uregelmæssigheder begået forud for forordning nr. 2988/95's ikrafttræden - forældelsesregel, der udgør en del af en medlemsstats almindelige civilret)
   (2009/C 69/09)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Hauptzollamt Hamburg-Jonas
   
      Sagsøgte: Josef Vosding Schlacht-, Kühl- und Zerlegebetrieb GmbH & Co. (sag C-278/07), Vion Trading GmbH (sag C-279/07), og Ze Fu Fleischhandel GmbH (sag C-280/07)
   Sagens genstand
   Anmodninger om præjudiciel afgørelse — Bundesfinanzhof — fortolkning af artikel 3, stk. 1, første afsnit, første punktum, og artikel 3, stk. 3, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (EFT L 312, s. 1) — fastlæggelse af den forældelsesfrist, som finder anvendelse på uregelmæssigheder begået inden ikrafttrædelsen af forordning nr. 2988/95 og som medfører tilbagesøgning af en eksportrestitution
   Konklusion
   
               1)
            
            
               Den i artikel 3, stk. 1, første afsnit, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser fastsatte forældelsesfrist finder anvendelse på administrative foranstaltninger, såsom tilbagesøgning af en eksportrestitution, der uberettiget er oppebåret af eksportøren på grund af uregelmæssigheder, som sidstnævnte har begået.
            
         
               2)
            
            
               I situationer som dem, der foreligger i hovedsagerne, skal den i artikel 3, stk. 1, første afsnit, i forordning nr. 2988/95 fastsatte forældelsesfrist:
               
                           —
                        
                        
                           finde anvendelse på uregelmæssigheder, der er begået inden denne forordnings ikrafttræden
                        
                     
                           —
                        
                        
                           begynde at løbe fra den dato, på hvilken den omhandlede uregelmæssighed blev begået.
                        
                     
         
               3)
            
            
               Længere forældelsesfrister, som medlemsstaterne har mulighed for at fastsætte i henhold til artikel 3, stk. 3, i forordning nr. 2988/95, kan følge af almindelige bestemmelser, der eksisterede før denne forordnings vedtagelse.
            
         
      (1)  EUT C 211 af 8.9.2007.